Document ID: 32006R0410

ΚΑΝΟΝΙΣΜΌΣ (ΕΚ) αριθ. 410/2006 ΤΗΣ ΕΠΙΤΡΟΠΉΣ
της 9ης Μαρτίου 2006
σχετικά με την τροποποίηση του κανονισμού (ΕΚ) αριθ. 1291/2000 για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 26 παράγραφος 3,
Εκτιμώντας τα ακόλουθα:
(1)
Το άρθρο 1 παράγραφος 1 του κανονισμού (ΕΚ) αριθ. 174/1999 της Επιτροπής, της 26ης Ιανουαρίου 1999, για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (2), προβλέπει ότι οι εξαγωγές από την Κοινότητα προϊόντων για τα οποία ζητείται επιστροφή κατά την εξαγωγή υπόκεινται στην προσκόμιση πιστοποιητικού εξαγωγής.
(2)
Ωστόσο, το άρθρο 1 παράγραφος 1 δεύτερο εδάφιο του κανονισμού (ΕΚ) αριθ. 174/1999 ορίζει ότι πρέπει επίσης να προσκομίζεται πιστοποιητικό εξαγωγής για τα προϊόντα που αναφέρονται στο παράρτημα Ι κατηγορία II για τα οποία δεν ζητείται επιστροφή κατά την εξαγωγή, εκτός από τις περιπτώσεις που αναφέρονται στην πρώτη και τέταρτη περίπτωση του άρθρου 5 παράγραφος 1 του κανονισμού (ΕΚ) αριθ. 1291/2000 της Επιτροπής (3).
(3)
Το άρθρο 5 του κανονισμού (ΕΚ) αριθ. 1291/2000 προβλέπει ότι δεν πρέπει να απαιτείται και δεν πρέπει να προσκομίζεται πιστοποιητικό για τις εξαγωγές με επιστροφή κατά την εξαγωγή που αφορούν inter alia μικρές ποσότητες οι οποίες δεν υπερβαίνουν εκείνες που ορίζονται στο παράρτημα III του εν λόγω κανονισμού.
(4)
Κρίνεται σκόπιμο, όταν οι εξαγωγές αποκορυφωμένου γάλακτος σε σκόνη χωρίς επιστροφή κατά την εξαγωγή, όπως αναφέρεται στο παράρτημα Ι κατηγορία ΙΙ του κανονισμού (ΕΚ) αριθ. 174/1999, αφορούν μικρές ποσότητες, να απαλλάσσονται οι εξαγωγείς από την υποχρέωση προσκόμισης πιστοποιητικού εξαγωγής.
(5)
Ως εκ τούτου, πρέπει να τροποποιηθεί αναλόγως το παράρτημα III του κανονισμού (ΕΚ) αριθ. 1291/2000.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα III του κανονισμού (ΕΚ) αριθ. 1291/2000, στο τέλος του τομέα προϊόντων Δ, προστίθεται το ακόλουθο κείμενο:
Πιστοποιητικό εξαγωγής χωρίς επιστροφή [άρθρο 1 παράγραφος 1 δεύτερο εδάφιο του κανονισμού (ΕΚ) αριθ. 174/1999]
«0402 10
150 kg»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 2006.

Labels: 3
17